Geloof sonder grense | Netwerk24
Geloof sonder grense
07 Junie 2021 05:04
Sedert die tyd van koning Saul was Israel 'n teokrasie. Die konings was veronderstel om in God se Naam te regeer. Dit alles het tot 'n einde gekom toe koning Sedekia rondom 587 v.C. verslaan is en Jerusalem deur die Babiloniërs oorgeneem is. Israel se grondgebied was van toe af onder die beheer van die wêreldmoondheid van die dag.
Teen die tyd van die Nuwe Testament was die idee van 'n eie grondgebied vir God se mense glad nie meer ter sprake nie. Hoekom nie? Wel, Jesus het God se nuwe koninkryk tot stand gebring. Mense uit alle volke en op alle plekke is sedertdien deel hiervan.
Hierdie koninkryk is nie beperk tot een sentrale grondgebied of regering nie. Hier benodig geloof nie 'n eie grondgebied nie. Die Here se nabyheid is nou oorgenoeg. Alle grond is immers nou koninkryksgrond.